Rīgā, 2022.gada 13. maijā

Kauguru vidusskolas vecākiem

Cienījamie vecāki!

Paldies jums par sniegto atbalstu izglītības iestādes, izglītības programmu akreditācijas procesā un izglītības iestādes vadītājas profesionālās darbības novērtēšanas procesā! Esam pateicīgi tiem vecākiem, kuri piedalījās sarunā ar akreditācijas ekspertu komisiju un pauda savu viedokli par skolas un vecāku sadarbību, kā arī visiem vecākiem kuri ir ieinteresēti skolas darbā un attīstībā. Šobrīd, kad akreditācija ir noslēgusies, vēlos jūs īsi informēt par tās rezultātiem.

Apkopojot visu iegūto informāciju, akreditācijas ekspertu komisija savā ziņojumā ir paudusi šādus secinājumus:

Brocēnu vidusskola un tās īstenotās izglītības programmas: *Pamatizglītības mazākumtautību programma (kods 21011121)/Pamatizglītības mazākumtautību programma (kods 21011121);* *Speciālās pamatizglītības mazākumtautību programma izglītojamajiem ar somatiskām saslimšanām (kods 21015421); Speciālās pamatizglītības mazākumtautību programma izglītojamajiem ar mācīšanās traucējumiem (kods 21015621) /* *Speciālās pamatizglītības mazākumtautību programma izglītojamajiem ar mācīšanās traucējumiem (kods 21015621); Vispārējās vidējās izglītības vispārizglītojošā virziena programma* *(kods 31011011) (Vispārējās vidējās izglītības vispārizglītojošā virziena mazākumtautību programma (kods 31011021)) / Vispārējās vidējās izglītības programma (kods 31016011); Vispārējās vidējās izglītības matemātikas, dabaszinību un tehnikas virziena programma (kods 31013011) (Vispārējās vidējās izglītības matemātikas, dabaszinību un tehnikas virziena mazākumtautību programma (kods 31013021))* ir akreditējamas uz 6 gadiem, apliecinot, ka šo programmu īstenošana atbilst optimālam kvalitātes līmenim. Skolas direktores darbs tiek vērtēts ar kvalitātes līmeni “labi”, tādējādi apliecinot direktores profesionalitāti, zināšanas un spēju mērķtiecīgi virzīt darbu, lai nodrošinātu sekmīgu skolas ikdienu un turpmāko attīstību.

Akreditācijas ekspertu komisijas skatījumā Kauguru vidusskola ir skola ar noturīgām tradīcijām un nozīmīgu vietu vietējā kopienā. Skolā ir izveidota pieeja mācību darba plānošanai, notiek pedagogu sadarbība mācību priekšmetu jomu metodiskajās komisijās, veidojot izglītības iestādē vienotu pieeju efektīvas mācību stundas īstenošanai. Atzinīgi vērtējama arī skolas pieredze projektā *Skola 2030*, kas ļāva skolai savlaicīgi gatavoties un uzsākt jaunā satura ieviešanu. Pozitīvi vērtējams arī skolas audzināšanas darbs, atzīmējot skolas pieeju pilsoniskās audzināšanas īstenošanā, piedāvājot skolēniem iespējas iesaistīties daudzveidīgās aktivitātēs ne tikai izglītības iestādē, bet arī kopienā. Skolā vērojama izteikta piederības izjūta, to apliecina intervijās un sarunās iegūtā informācija.

Kā turpmāk veicamus uzdevumus akreditācijas ekspertu komisija saskatīja nepieciešamību pilnveidot pedagogu valsts valodas zināšanas, ir iespējas pilnveidot arī speciālo izglītības programmu īstenošanas kvalitāti. Daļēji skolā tas jau tiek veikts, piemēram, nodrošinot pedagoga palīgu, taču ir iespējams uzlabot arī atbalsta personāla sadarbību un nodrošināt vienotu, sistēmisku pieeju atbalsta sniegšanā izglītojamiem. Ir iespējams uzlabot arī mācību līdzekļu un aprīkojuma iegādi, lai nodrošinātu kvalitatīvu jaunā mācību satura īstenošanu, piemēram, kopīgi vienojoties par prioritātēm un atbilstoši tām veicot jaunajam izglītības standartam atbilstošu mācību grāmatu iegādi, uzlabojot aprīkojumu kabinetos u.c.

Akreditācijas ekspertu komisija uzskata, ka izglītības iestāde ir stabila ar potenciālu tālākai attīstībai.

Novēlu jums sekmīgu, kopīgos mērķos balstītu turpmāko sadarbību ar skolas vadību un pedagogiem!

Ekspertu komisijas vadītāja Gunta Mālniece